 Onitsha  Onitsha bin get nine vilej wey Dem no as Ebo-Itei.Dis pipul kom fom Umuezechima wey get Isiokwe, Olosi, Umuezearoli, Okebunabo, Obikporo an Ogbeotu wey sey dia orijin na fom Igala for inside Kogi Stet, Awada Ogbeozoma, Obamkpa wey stil get Umuasele, Iyiawu and Odoge-Ndugbe, an Odumegwu-Gbuagu, Ubulu na Ikem, Ulutu, Ubene, Ogboli-Eke, Obior and Ogbeotu. For di grup, dem get six Administrative wards wey dem dey kol: Okebunabo, Umuezearoli, Ogbeolu, Isiokwe na Ogboli Olosi, Obamkpa, and Eke na Ubeme. Onitsha dey operate tradishonal sistem of govamet wey dia lida na Obi. Di Obi get pipul wey dey assist am wey dia taitu bi Ndi-Ichie, Red cap eldas or shifs. Amov di Ndi-Ichie, we get di Ndi-Ichie Ume wey bi di fest klass shifs. Dem put Ndi-Ichie into six katigori, dem bi: Onowu Iyasele, Ajie Ukadiugwu, Odu Osodi, Onya Ozoma, Ogene Onira and Owelle Osowa. Onowu Iyasele na im bi di tradishional Prime Minista. Dem stil get sekod klass Ndi-Ichie wey bi Ndi-Ichie Okwa an third klass Ndi-Ichie wey bi Ndi-Ichie Okwareze. Di Ndi-Ichie dey saf as kansu of advaisa  to di Obi.Enitime wey di Obi wan mek eni disison wey go konsain di kindom, e go kol di Ndi-Ichie for advais. Wen Obi kpai, na di Onowu-Iyasele go tek control onti dey chuz anoda Obi. Once every year for di month of October, di kingdom of Onitsha de hold one festival wey dem dey call Ofala Festival. Dis festival dey happen di same time wey many part of Igbo-land dey celebrate dia New yam festival. Dis na one way wey di pipu of Onitsha de take keep dia culture alive and e don become big festival as pipu from different-different part of di world de come see am. 